Jätkame siis sügavkülma tühjendamise lainel.. Tegin Maru ainetel riisihelvestega kooki- pean tunnistama, et minu jaoks on riisihelbed täitsa uus asi, aga tundub põnev ja kook sai ka maitsev. Maru kasutas oma koogis mustikaid, kuid mul enam neid sügavkülmas pole (tundub, et see aasta tuleb mustikaid palju rohkem korjata), seega kasutasin mustsõstraid. Hea magusa täidisega sobivad need hapud marjad kenasti. Kujutan ette, et  vaarikatega võib ka see kook päris hea olla..